CELEX: 32021D2161
Language: hu
Date: 2021-12-06 00:00:00
Title: A Tanács (KKBP) 2021/2161 határozata (2021. december 6.) a Kézi- és Könnyűfegyvereket Ellenőrző Délkelet- és Kelet-európai Központnak (SEESAC) a nyugat-balkáni tiltott fegyverkereskedelem elleni küzdelemre vonatkozó regionális ütemterv végrehajtásában történő támogatásáról szóló, (KKBP) 2018/1788 határozat módosításáról

2021.12.7.   
               
               
                  HU
               
               
                  Az Európai Unió Hivatalos Lapja
               
               
                  L 436/46
               
            
         A TANÁCS (KKBP) 2021/2161 HATÁROZATA
         (2021. december 6.)
         a Kézi- és Könnyűfegyvereket Ellenőrző Délkelet- és Kelet-európai Központnak (SEESAC) a nyugat-balkáni tiltott fegyverkereskedelem elleni küzdelemre vonatkozó regionális ütemterv végrehajtásában történő támogatásáról szóló, (KKBP) 2018/1788 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. november 19-én elfogadta a (KKBP) 2018/1788 határozatot (1).
                  
               
                     (2)
                  
                  
                     A (KKBP) 2018/1788 határozat úgy rendelkezik, hogy az 1. cikkében említett tevékenységeket az 3. cikkének (3) bekezdésében említett megállapodás megkötését követő 36 hónapon belül kell végrehajtani.
                  
               
                     (3)
                  
                  
                     A végrehajtó partner, az Egyesült Nemzetek Fejlesztési Programja – a Kézi- és Könnyűfegyvereket Ellenőrző Délkelet- és Kelet-európai Központ nevében eljárva – a (KKBP) 2018/1788 határozat végrehajtási időszakának 2022. október 17-ig való meghosszabbítását kérte, tekintettel a (KKBP) 2018/1788 határozat keretében folytatott projekttevékenységeknek a Covid19-világjárvány hatása miatti késedelmes végrehajtására.
                  
               
                     (4)
                  
                  
                     A (KKBP) 2018/1788 határozat 1. cikkében említett tevékenységek a pénzügyi forrásokra jelentett következmények nélkül folytathatók 2022. október 17-ig.
                  
               
                     (5)
                  
                  
                     A (KKBP) 2018/1788 határozat 5. cikkének (2) bekezdését ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/1788 határozat 5. cikke (2) bekezdésének helyébe a következő szöveg lép:
            
               
                  „(2)   Ez a határozat 2022. október 17-én hatályát veszti.”
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. december 6-án.
            
               
                  a Tanács részéről
               
               
                  az elnök
               
               J. CIGLER KRALJ
            
         
         
            (1)  A Tanács (KKBP) 2018/1788 határozata (2018. november 19.) a Kézi- és Könnyűfegyvereket Ellenőrző Délkelet- és Kelet-európai Központnak (SEESAC) a nyugat-balkáni tiltott fegyverkereskedelem elleni küzdelemre vonatkozó regionális ütemterv végrehajtásában történő támogatásáról (HL L 293., 2018.11.20., 11. o.).